Oficiālais Vēstnesis L 056 , 03/03/1981 Lpp. 0020 - 0021

Speciālizdevums somu valodā: Nodaļa 2 Sējums 3 Lpp. 0074

Speciālizdevums spāņu valodā: Nodaļa 02 Sējums 7 Lpp. 0242

Speciālizdevums zviedru valodā: Nodaļa 2 Sējums 3 Lpp. 0074

Speciālizdevums portugāļu valodā Nodaļa 02 Sējums 7 Lpp. 0242



Komisijas Regula (EEK) Nr. 551/81 (1981. gada 25. februāris) par preču klasifikāciju kopējā muitas tarifa apakšpozīcijā 90.07 A EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic, lai vienādi piemērotu kopējā muitas tarifa nomenklatūru [1], kurā jaunākie grozījumi izdarīti ar Regulu (EEK) Nr. 280/77 [2], un jo īpaši tās 3. pantu, tā kā, lai nodrošinātu kopējā muitas tarifa nomenklatūras vienādu piemērojumu, jāparedz klasifikācija aparatūrai, kas veic informācijas pārnešanu no magnētiskās lentes uz mikrofilmām un aptver: - lentes vilcējmehānismu magnētiskās lentes atskaņošanai, - datu apstrādes ierīci (procesoru) lentē ierakstīto datu pārveidošanai zīmēs, kas ir nolasāmas uz katodstaru lampas un kalpo fotoaparāta un zibspuldzes darbības regulēšanai, ar kuru fotografē šīs zīmes; ja vēlas, šo operācijas daļu var veikt automātiskās datu apstrādes iekārtas centrālais procesors, nevis aparatūrā ietilpstošais procesors, - katodstaru lampa, uz kuras parādās zīmes, - zibspuldzes iekārta, - fotoaparāts, ar kuru iegūst zīmju fotoattēlu uz mikrofilmas, - ierīce filmas attīstīšanai un fotoattēlu izgatavošanai mikrofišu veidā; tā kā kopējā muitas tarifā, kas pievienots Padomes Regulai (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3324/80 [4], pozīcijā 84.53 iekļauj automātiskās datu apstrādes iekārtas un to elementus, kā arī citas datu apstrādes iekārtas, pozīcijā 84.54 — pārējo biroja tehniku, pozīcijā 90.07 — fotoaparātus un pozīcijā 90.10 — fotolaboratorijās izmantojamo aparatūru un aprīkojumu, kas neietilpst nevienā citā 90. nodaļas pozīcijā; tā kā šīs pozīcijas ir saistītas ar iepriekš minētās aparatūras klasifikāciju, kas veic trīs funkcijas: datu apstrādi, fotografēšanu un filmas attīstīšanu; tā kā pozīcijā 84.53 neietilpst aparatūra, kurā iebūvēta automātiskās datu apstrādes iekārta vai kura strādā kopā ar automātiskās datu apstrādes iekārtu un veic konkrētu funkciju; tā kā iepriekš minētās aparatūras datu apstrādes ierīci (procesoru) nevar uzskatīt par šīs aparatūras būtisku sastāvdaļu, jo to var pat neizmantot tās darbā, ja tā vietā izmanto automātiskās datu apstrādes iekārtas centrālo procesoru; tā kā jebkurā gadījumā XVI iedaļā, kas aptver pozīciju 84.53 un 84.54, neietilpst izstrādājumi, kuri iekļaujami 90. nodaļā; tā kā pozīcija 90.07 aptver fotoaparātus dokumentu pārfotografēšanai, tostarp tādus, kas izmanto mikrofilmu, un tādus, kas automātiski veic fotografēšanu un attīstīšanu; tā kā fotoaparāti datu pārkopēšanai un fiksēšanai uz mikrofilmas ir vienlaikus iekļaujami pozīcijā 90.07; tā kā iepriekš minētajā aparatūrā ietilpst fotoaparāts, kas ir tās būtiska sastāvdaļa; tā kā tādēļ, ievērojot vispārējo noteikumu A 3 b) nomenklatūras interpretēšanai, iepriekš minētā aparatūra ir iekļaujama pozīcijā 90.07, jo tā būtībā nav nekas cits kā fotoaparāts; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Aparatūra, kas veic informācijas pārnešanu no magnētiskās lentes uz mikrofilmu un aptver: - lentes vilcējmehānismu magnētiskās lentes atskaņošanai, - datu apstrādes ierīci (procesoru) lentē ierakstīto datu pārveidošanai zīmēs, kas ir nolasāmas uz katodstaru lampas un kalpo fotoaparāta un zibspuldzes darbības regulēšanai, ar kuru fotografē šīs zīmes; ja vēlas, šo operācijas daļu var veikt automātiskās datu apstrādes iekārtas centrālais procesors, nevis datu apstrādes ierīce (procesors), kas ir aparatūras sastāvdaļa, - katodstaru lampu, uz kuras parādās zīmes, - zibspuldzes iekārtu, - fotoaparātu zīmju fotoattēla iegūšanai uz mikrofilmas, - ierīci filmas attīstīšanai un fotoattēlu izgatavošanai mikrofišu veidā, ir iekļaujama kopējā muitas tarifa apakšpozīcijā 90.07 Fotoaparāti; fotoaparātu zibspuldzes iekārtas un zibspuldzes, izņemot gāzizlādes lampas, kas minētas pozīcijā 85.20: A. Fotoaparāti 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 25. februārī Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 40, 11.2.1977., 1. lpp. [3] OV L 172, 22.7.1968., 1. lpp. [4] OV L 349, 23.12.1980., 8. lpp. --------------------------------------------------